jkorsvik/nowiki_second_scrape_merged huggingface dataset:
Henrik Nor-Hansen

Henrik Nor-Hansen (født 16. oktober 1967) er en norsk forfatter. 
Han vokste opp i Madlamark i Stavanger, og debuterte i 1996 med romanen Krater på krater. Han har senere utgitt en rekke diktsamlinger og kortromaner. 
I 2017 ble han nominert til Nordisk råds litteraturpris for romanen Termin.


== Verker ==
DiktRealitetene, 2000.
Medium, 2001.
Arbeidet, 2004.
Trilogiene, 2006.
Formiddagen er fri og omtrentlig for den som skriver, 2008.RomanerKrater på krater, 1996
En redegjørelse for reisestipendet 2010, 2012
En kort evaluering av psykososialt stress, 2014
Termin: En framstilling av vold i Norge, 2016


== Referanser ==


== Eksterne lenker ==
Dagbladet
AC Schnitzer

AC Schnitzer Automobile Technik er et tuningfirma med hovedkontor i Aachen, Tyskland som spesialiserer seg på tuning av biler fra BMW og MINI, samt motorsykler fra BMW.
Selskapet ble etablert i 1987. Navnet er hentet fra bokstavkoden for bilskilt i Aachen (AC) og familien Schnitzer/Lamm. Selskapet er nå en del av KOHL Automobile GmbH. AC Schnitzer er sertifisert av BMW, og deres biler beholder fabrikkgarantien. Norsk importør og eneforhandler er Autolife as i Oslo. 


== Eksterne lenker ==
Offisielt nettsted 
(en) AC Schnitzer – kategori av bilder, video eller lyd på Commons 
AC Schnitzers norske hjemmeside
AC Schnitzers internasjonale hjemmeside
Einar Vaage

Einar Vaage (født 1. mars 1889 på Hamar, død 11. juni 1973 i Oslo) var en norsk skuespiller. 
Fra 1921 var han virksom i Oslo, der han spesielt arbeidet ved Centralteatret (1925–1931) og Det Nye Teater. Til Vaages karakterkomiske roller hører Styver i Henrik Ibsens Kjærlighedens Komedie.Han medvirket i 49 norske filmer; i de fleste av dem hadde han mindre roller. Waage debuterte i stumfilmen Madame besøker Oslo (1927) og hadde en av hovedrollene  i Sangen om Rondane (1934), som var en av de første lydfilmene i Norge. Best huskes han kanskje i rollen som sorenskriveren i Tante Pose (1940). Vaage hadde sin siste filmrolle i Husmorfilmen høsten 1964 (1964).


== Filmografi (utvalg) ==
1963 – Freske fraspark (Basert på Kjell Aukrusts bøker)
1949 – Døden er et kjærtegn
1948 – Den hemmelighetsfulle leiligheten
1943 – Sangen til livet
1943 – Trysil-Knut (film)
1942 – Det æ'kke te å tru
1940 – Tante Pose
1939 – Familien på Borgan
1934 – Op med hodet
1934 – Sangen om Rondane


== Referanser ==


== Eksterne lenker ==
(en) Einar Vaage på Internet Movie Database 
(no) Einar Vaage hos Nationaltheatret 
(no) Einar Vaage hos Sceneweb 
(sv) Einar Vaage i Svensk Filmdatabas 
(en) Einar Vaage hos The Movie Database
Prosit

Prosit er et utropsord som sies til en som nyser: «må det være til nytte». Det er en hilsen i ordets opprinnelige forstand (hilse = helse).
Ordet stammer fra det latinske pro = «for» og sit = «måtte det være», og kan oversettes med måtte det være (til gagn) for (deg) eller prodesse. Dette kommer av at de overtroiske mente at et nys var et forvarsel på noe som enten var godt eller ondt og man håpet dermed at nyset skulle være til det gode.
Ordet er beslektet med det tyske ordet «prost», som uttrykker et ønske om god helse i forbindelse med at man utbringer en skål.


== Referanser ==
Sikkerhetsbil

En sikkerhetsbil (engelsk safety car, i USA også kjent som pace car, som direkte kan oversettes til «tempobil») er i motorsport en bil som setter en grense for hastigheten til de konkurrerende bilene når det har oppstått en større ulykke eller obstruksjon på banen. Sikkerhetsbilen samler da opp feltet slik at banemannskaper får mulighet til å rydde eventuelle hindringer med mindre risiko for å bli påkjørt.
Sikkerhetsbilen blir sendt ut på banen når det inntreffer en situasjon som innebærer at løpet ikke kan fortsette på normalt vis under trygge forhold. Banefunksjonærer vil da vifte med gule flagg og vise plakater med bokstavene «SC».
I Formel 1 er sikkerhetsbilen utstyrt med gule og grønne lys; grønne lys signaliserer at sjåføren rett bak kan passere. Når løpets leder er rett bak sikkerhetsbilen endres lysene til gult. Safety car kjøres av en profesjonell racerkjører og må holde jevnt høy hastighet slik at dekkene på racerbilene holdes på riktig temperatur, og samtidig unngå at løpsbilenes motorer overopphetes.
En virtuell sikkerhetsbil er et alternativ til en fysisk sikkerhetsbil, og fungerer slik at alle førerne må senke farten. Løpsfunksjonærene overvåker da sjåførenes såkalte deltatider slik at man ikke skal kunne utnytte situasjonen og kjøre seg opp. Med virtuell sikkerhetsbil unngår man at feltet samles, hvilket ofte ville vært en konkurransemessig fordel for mange av bilene bak i feltet.


== Eksterne lenker ==
(en) Safety cars – kategori av bilder, video eller lyd på Commons 
Formula1.com: Safety car
Indy 500 Pace Cars
Patrice Leconte

Patrice Leconte (født 12. november 1947 i Paris) er en fransk filmregissør og manusforfatter.
Leconte arbeidet i sin ungdom som tegneserieforfatter, blant annet for det franske bladet Pilote. Sin første film regisserte han i 1976, Les Vécés étaient fermés de l'interieur (Toalettene var stengt fra innsiden). Han fikk sitt internasjonale gjennombrudd med Mannen i vinduet i 1989, som ble vist på filmfestivalen i Cannes. Mange utenlandske kritikere omtalte ham den gang som en nykommer, selv om han allerede hadde regissert åtte filmer. Siden har han imidlertid vunnet stor anerkjennelse som kunstfilmregissør, både i Frankrike og i utlandet, særlig med filmer som Det største er kjærligheten med Juliette Binoche og Daniel Auteuil, og Mannen fra toget med Jean Rochefort og Johnny Hallyday.


== Filmografi ==
Les Vécés étaient fermés de l'interieur (1976)
Les Bronzés (1978)
Les Bronzés font du ski (1979)
Snyltegjesten (1981)
Ma femme s'appelle reviens (1982)
Circulez y'a rien à voir (1983)
Proffene (1985)
Tandem (1987)
Mannen i vinduet (1989)
Frisørens ektemann (1990)
Tango (1993)
Yvonnes parfyme (1994)
Les Grands ducs (1996)
De latterlige (1996)
En av to (1998)
Piken på broen (1999)
Det største er kjærligheten (2000)
Félix et Lola (2001)
Rue des plaisirs (2002)
Mannen fra toget (2002)
Meget intime betroelser (2004)
Dogora (2004)
Les Bronzés 3: amis pour la vie (2006)
La guerre des miss (2009)


== Referanser ==


== Eksterne lenker ==
(en) Patrice Leconte på Internet Movie Database 
(sv) Patrice Leconte i Svensk Filmdatabas 
(da) Patrice Leconte på Filmdatabasen 
(da) Patrice Leconte på Scope 
(fr) Patrice Leconte på Allociné 
(en) Patrice Leconte på AllMovie 
(en) Patrice Leconte hos Turner Classic Movies 
(en) Patrice Leconte hos The Movie Database
Roger Kurland

For den norske næringslivslederen med tilsvarende navn, se Roger JenssenRoger Kurland er et pseudonym for den norske forfatteren Roger Jensen  (født 24. februar 1969 i Lørenskog).
Han fikk gode kritikker for sin første og hittil eneste roman, Lekestue, da den kom i 1997. I 2002 ble den også filmatisert og vist som serie i NRK.


== Fotnoter ==


== Eksterne lenker ==
Cappelen
Aftenposten
Dagbladet
Fekting under Sommer-OL 1960

Fekting under Sommer-OL 1960. Fekteprogrammet under OL i Roma ble arrangert fra 29. august til 10. september i Palazzo dei Congressi. Det ble konkurrert i 10 forskjellige klasser og i alt 54 nasjoner sendte til sammen 282 deltagere.


== Norske deltagere ==
Leif Klette i individuelt florett og kårde


== Medaljeoversikt ==


== Resultater ==


== Menn ==


=== Florett individuelt ===
78 fektere fra 31 nasjoner
Leif Klette slått ut i gruppespillet med en seier.


=== Florett lag ===
16 team fra 16 nasjoner deltok


=== Kårde individuelt ===
80 fektere fra 33 nasjoner
Leif Klette slått ut i gruppespillet med en seier


=== Kårde lag ===
21 team fra 21 nasjoner deltok


=== Sabel individuelt ===
70 fektere fra 30 nasjoner


=== Sabel lag ===
16 team fra 16 nasjoner deltok


== Kvinner ==


=== Florett individuelt ===
56 fektere fra 24 nasjoner


=== Florett lag ===
12 team fra 12 nasjoner deltok


== Eksterne lenker ==
Resultater og profilside Arkivert 4. april 2009 hos Wayback Machine. på sports-reference.com
Pangasius

Pangasius er en slekt maller som med sitt hvite kjøtt er populære matfisker.
Haimallen drettes opp i Vietnam, Kina, Japan og USA, hvor de fôres opp med blant annet rismel og bananer. Etter åtte måneder når den matchvekten mellom 1,5–2 kg. 
De fiskene som er tilgjengelige i Europa kjennetegnes av et lavere fettinhold enn varianten som drettes for asiatiske markeder. 
Fisken ales hovedsakelig opp i Vietnam, i Mekong-deltaet. 
Den er praktisk talt beinfri.
Noen av artene, som haimalle og paroonhai, er populære i akvariehandelen. Dette til tross for at fiskene vokser seg alt for store til å kunne trives i normale private akvarier.


== Arter ==

Pangasius bedado
Pangasius bocourti
Pangasius conchophilus
Pangasius djambal
Pangasius elongatus
Pangasius humeralis
Pangasius hypophthalmus - haimalle
Pangasius kinabatanganensis
Pangasius krempfi
Pangasius kunyit
Pangasius larnaudii
Pangasius lithostoma
Pangasius macronema
Pangasius mahakamensis
Pangasius mekongensis
Pangasius micronemus
Pangasius myanmar
Pangasius nasutus
Pangasius nieuwenhuisii
Pangasius pangasius
Pangasius pleurotaenia
Pangasius polyuranodon
Pangasius rheophilus
Pangasius sabahensis
Pangasius sanitwongsei - stor haimalle
Pangasius tubbi


== Referanser ==


== Eksterne lenker ==
(en) Pangasius – oversikt og omtale av artene i WORMS-databasen 
(en) Pangasius i Global Biodiversity Information Facility 
(en) Pangasius hos ITIS 
(en) Pangasius hos NCBI 
(en) Kategori:Pangasius – bilder, video eller lyd på Wikimedia Commons 
Pangasius – detaljert informasjon på Wikispecies
Panama under Sommer-OL 1960

Panama under Sommer-OL 1960. Panama deltok med seks sportsutøvere, to menn og fire kvinner under Sommer-OL 1960 i Roma. De vant ikke noen medaljer.


== Medaljer ==


== Deltageroversikt ==


== Eksterne lenker ==
Resultater og profilside Arkivert 17. februar 2009 hos Wayback Machine. på sports-reference.com
Demy de Zeeuw

Demy Patrick René de Zeeuw (født 26. mai 1983 i Apeldoorn) er en nederlandsk fotballspiller som for tiden er klubbløs.
Demy de Zeeuw begynte å spille fotball i Apeldoorn hos klubben AGOVV Apeldoorn. Etter hvert dro han til nabo-klubben Go Ahead Eagles fra Deventer, hvor han fikk sin proff-debut. I 2001/02 sesongen fikk De Zeeuw 3 kamper for Marc Overmars' tidligere klubb. Til og med sesongen 2004/05 fikk De Zeeuw 55 kamper og scoret 7 mål. Han imponerte spesielt i sin siste sesong, og flere klubber fikk øynene opp for han. Han dro til slutt altså til AZ 


== Nederland U-21 ==
Demy de Zeeuw spilte også for Nederland U21, og var en av de viktigste spillerne da Nederland vant U21-EM i Portugal i 2006. Han spilte alle kampene i sluttspillet, hvor trener Foppe de Haan sørget for at Nederland U21 for første gang vant U21-EM.


== Karriere som spiller ==
(Sist oppdatert 1. juli 2007)


== Eksterne lenker ==
(en) Demy de Zeeuw – FIFA 
(en) Demy de Zeeuw – UEFA 
(en) Demy de Zeeuw – Transfermarkt 
(en) Demy de Zeeuw – national-football-teams.com 
(en) Demy de Zeeuw – WorldFootball.net 
(en) Demy de Zeeuw – Soccerbase.com 
(en) Demy de Zeeuw – FootballDatabase.eu 
(en) Demy de Zeeuw – Soccerway 
(en) Demy de Zeeuw – EU-Football.info 
(en) Demy de Zeeuw – FBref
New Zealand under Sommer-OL 1960

New Zealand hadde en tropp på 36 utøvere, hvor 4 var damer, under Sommer-OL i Roma i 1960. Landhockeytroppen utgjorde en stor del av troppen med sine 14 spillere. New Zealand fikk tilsammen 3 medaljer, hvor 2 var i gull og en var i bronse.


== Medaljer ==


== Medaljevinnerne ==


== Deltageroversikt ==


== Eksterne lenker ==
Resultater og profilside Arkivert 2. februar 2009 hos Wayback Machine. på sports-reference.com
Gråbeingårdene

Gråbeingårdene er et folkelig navn på to kvartaler med leiegårder på Tøyen og Sofienberg i Oslo. Det offisielle navnet var  Tøiengårdene.
Gråbeingårdene har adressene Urtegata 36, Tøyengata 36-40, Herslebs gate 32-34, Jens Bjelkes gate 14-18 og 37-39, Lakkegata 71-75, Siebkes gate 1-5 og 4-6 og Sars' gate 2.


== Historie ==

Gårdene ble bygget i årene 1886-1894 av byggmester Ole Olsen (1832–1908). 
Gårdenes dårlige rykte kom først og fremst av at tomt og bygningsmasse var utnyttet til det ytterste. Tomten på 15 mål var fylt med lukket kvartalsbebyggelse i fire etasjer, med trange gårdsrom. Hver trappeoppgang hadde 16-20 leiligheter, og en vanlig bolig besto kun av kjøkken og en stue. Areaet ble utnyttet med minimumsstørrelse på alle rom. De fire-fem familiene i hver etasje delte én do. Opprinnelig hadde gårdene over 700 leiligheter. I begynnelsen av 1930-årene huset gråbeingårdene rundt 4000 beboere, - og hadde en befolkningstetthet på mer en det dobbelte av det som var vanlig i nyere kommunal bebyggelse på den tiden. 
Rent bygningsmessig holdt byggmester Olsens gårder en relativt solid standard etter datidens mål. Et karakteristisk trekk som kunne gi assosiasjoner til sparsomhet og byggspekulasjon er at gårdene var upusset og uten noen form for dekorasjoner, i en tid da puss og stukkaturer var det normale for bygårder. Men fraværet av puss kan også oppfattes slik at gårdene ble oppført med teglstein av bedre kvalitet enn vanlig.
Alle gårdene ble renovert gjennom Oslo Byfornyelse i regi av kommunen 1980-1983. Da ble de små leilighetene slått sammen og antallet boenheter vesentlig redusert.


== Museumsleilighet ==

I Tøyengata 38B er det en museumsleilighet som forvaltes av Oslo Museum.
Navnet «gråbeingård» kom til å bli assosiert med «ulvetider» og nød, og er blitt brukt generelt om 1800-tallets «arbeiderkaserner». Forfatteren Oskar Braaten skildret en oppvekst i en gråbeingård (Urtegata 36) i romanen Ulvehiet.


== Referanser ==


== Litteratur ==
Ole Daniel Bruun (1999). Arkitektur i Oslo. En veiviser til byens bygningsmiljø. Oslo: Kunnskapsforlaget. s. 97. ISBN 82-573-0948-6. 
Mohn, Ingrid (red.) 1998: «Bo i lag, i går og i dag». I Byminner nr. 3, Oslo Bymuseum


== Eksterne lenker ==
Tøyenhagen borettslags hjemmesider
8-punktsavtalen 2006

Åtte-punktsavtalen ble inngått mellom NKP (Maobadi) og Nepals regjering den 16. juni 2006, og skal legge grunnlaget for omfattende restrukturering av det nepalske samfunnet og en endelig fredsslutning i borgerkrigen som har pågått siden 1996.
Avtaleteksten gjengitt nedenfor er oversatt fra den engelske avtaleteksten slik den ble gjengitt i Nepalnews 16. juni 2006. Highlights of the eight-point agreement


== Høydepunkter fra åtte-punktsavtalen ==
Høydepunkter fra åtte-punktsavtalen signert av topplederne i den regjerende sjupartialliansen (SPA) og NKP (maoistene), etter nær sju timer forhandlinger i Kathmandu på fredag, gjengis nedenfor:
1) Å følge 12-punktsavtalen mellom sjupartialliansen og NKP (maoistene) og å følge 25-punkts "code of conduct" signert av Nepals regjering og NKP (maoistene) med ærlighet og fasthet.
2) Ved å uttrykke lojalitet til demokratiske normer og verdier inkludert konkurransebasert flerparti regjeringssystem, sivile friheter, fundamentale rettigheter, pressefrihet og "rule of law", igangsette aktiviteter på en fredelig måte.
3) Å be De forente nasjoner om hjelp til å håndtere våpen og væpnet personell på begge sider og å overse dette slik at valg til Grunnlovsforsamling kan foregå på en fri og rettferdig måte.
4) Å danne en overgangsgrunnlov, å danne en overgangsregjering ifølge denne, å annonsere en dato for valg til den grunnlovgivende forsamlingen, å oppløse parlamentet på grunnlag av konsensus og etter å ha laget alternative ordninger, og å oppløse "folkeregjeringene" dannet av NKP (Maoistene) på grunnlag av 12-punktsforståelsen mellom SPA og KPN (Maoistene), intensjonene i innledningen til Våpenhvilens "code of conduct" og gjennom å garantere folkets rettigheter oppnådd gjennom folkebevegelsen i 1990 og den nylige historiske folkebevegelsen.
5) Å ta avgjørelser på grunnlag av konsensus når det gjelder saker av nasjonal viktighet som kan ha langtrekkende konsekvenser.
6) Å garantere de fudamentale rettighetene til det Nepalske folket til å ta del i den grunnlovsgivende prosessen og i valg til grunnlovsigvende forsamlingen i et miljø som er fritt for frykt, trakassering og vold og invitere internasjonale observatører til å overse valgene til grunnlovsgivende forsamling etter behov.
7) Å omdanne våpenhvilen mellom regjeringen av Nepal og NKP (maoistene) til en permanent fred og å løse problemene gjennom en framforhandlet avtale gjennom en framtidsrettet restrukturering av staten og på den måten ta tak i problemene som er knyttet til klasse, etnisitet, regionalisme og kjønn, og gjennom å plassere demokrati, fred, fremskritt, framtidsrettet bevegelse og uavhengighet, verdighet og selvbestemmelse for nasjonen i sentrum.
8) Forhandlingslagene fra Regjeringene og maoistene er blitt pålagt å oppnå alle de ovenforstående oppgavene umiddelbart.
Signert av de øverste ledere for SPA og Prachanda, leder av NKP (Maobadi) etter det første toppmøtet mellom de to sidene i Statsministerens offisielle bolig, Baluwatar i Kathmandu på fredag 16. juni 2006.
Jacob Gløersen

Jakob Gløersen (født 28. mai1852 i Nissedal, død 1912) hørte til naturalistene i det som senere er kalt gullalderen i norsk malerkunst. Han var elev av Olaf Isaachsen i Kristiansand 1872 og gikk på Knud Bergsliens malerskole fra 1872 til 1875. Han studerte ved München-akademiet under den tyske maleren Otto Seitz (1846–1912) fra 1876 til 1878 og igjen fra 1880 til 1881. To år senere var han hos den franske maleren Alfred Philippe Roll (1846–1919) i Paris.
Jakob Gløersen er kjent som natur- og folkelivsskildrer med vekt på det østlandske - ikke minst med hensyn til klima og lysforhold. Han  skildrer mennesker i bondemiljø, særlig i daglige sysler utendørs gjennom hele året.Da impresjonismen ble den rådende retningen innen malerkunsten på slutten av 1800-tallet, ble Gløersen og mange av de andre eldre malerne hengende igjen i sin tradisjon, og ble etter hvert glemt. 


== Malerier ==

Nasjonalgalleriet i Oslo eier 14 av Jacob Gløersens verker. De mest kjente bildene er med motiver fra landsbygda. Listen viser et lite utvalg.

På rugdepost (1887)
I snøløsningen (1889)
Vinterdag (1900)


== Referanser ==
Klaha

Masaki Haruna (春名真樹, født 3. mai 1970 i Osaka), også kjent som Klaha, er en japansk sanger og komponist. Han var med og stiftet  Pride of Mind, en gruppe som var aktiv fra 1992 til 1996. Fra 2000 til 2001 var han vokalist i visual kei-gruppen Malice Mizer, før han startet sin egen solokarriere i 2002.
Klaha har hatt en pauseperiode siden 2004, på grunn av sykdom, men har uttrykt et ønske om før eller senere å vende tilbake til rampelyset.


== Diskografi ==
Med Pride of Mind

Systems of Romance – albumMed Malice Mizer

白い肌に烂う愛と哀しみの輪舞 [Shiroi hada ni kuruu ai to kanashimi no RONDO] – singel
薔薇の聖堂 [Bara no Seidou] – album
Gardenia – singel
Beast of Blood – singel
Garnet ～禁断の園へ～ [Garnet ~Kindan no sono e~] – singelSolo

Nostal Lab – album (4. desember, 2002)
Märchen – singel
切望 [Setsubou] – mini-album (mars, 2004)


== Eksterne lenker ==
Offisielt nettsted 
(en) Klaha på Discogs 
(en) Klaha på MusicBrainz 
Kiseki no koe Fanside (med mulighet for blant annet å laste ned mp3-filer)
Scape Fanside for tidligere Malice Mizer-medlemmer
Kronemanet

Kronemanet er en manet-art som vanligvis lever i dyphavet og bare unntaksvis forekommer på grunt vann. Den har en svært uvanlig livssyklus uten polyppstadium. I Norge forekommer den helt opp i vannflaten og kan skape store problemer for fiskere.


== Bygning og livssyklus ==
Som andre ringmaneter har kronemaneten er tydelig dypt flikete kant på klokken. Tentaklene sitter i innhakkene mellom flikene og er stive og tykke, vanligvis er det 12 av dem. Av farge er den rødlig, en tilpassing til livet på dypt vann. Rødfargen skuldes porfyrin, som er uspiselig for de fleste dyrearter. Selve klokken er relativt høy og konisk, og avgir bioluminescens, muligens som en advarsel om porfyrin-innholdet.Som eneste stormanet mangler kronemaneten et polyppstadium, og eggene klekker heller ikke til en planula-larve slik som hos andre maneter. Utvilingstiden er 2 til 3 måneder fra gyting til de første stadiene som kan ta til seg næring. Arten er langlivet og kan bli opptil 30 år gammel.


== Levevis ==
Om dagen holder kronemaneten til på dypt vann, men stiger opp om natten. Selv kort eksponering for dagslys er dødelig for yngre maneter og skadelig for eldre. Maneten produserer rødt pofyrin som forsvar mot lyset. Normalt vil den aldri komme opp på så grunt vann at den vil kunne sees, men den kan tas i garn, særlig garn som står over natten, og i noen fjorder på Vestlandet der vann fra dyphavet presses opp i dagen av havstrømmene, vil den periodevis forekomme på grunt vann i så stort antall at den ødelegger for fiske etter torsk. De siste årene har den spredt seg fra Sognefjorden til andre fjorder lengre nord.
Maneter er observert i store mengder i indre deler av Trondheimsfjorden. Dersom du befinner deg i  Beitstadfjorden kan du oppleve denne maneten på dybder som er godt innenfor rekkevidde for sportsdykkere.
Den kan påtreffes så grunt som 8-10m. 
Selv om maneter er svært enkle dyr uten noen form for hjerne, ser det ut til at de i noen grad samarbeider i små grupper om å fange krill som er deres hovedføde.


== Referanser ==


== Eksterne lenker ==
(en) kronemanet – oversikt og omtale av artene i WORMS-databasen 
(en) kronemanet i Global Biodiversity Information Facility 
(no) kronemanet hos Artsdatabanken 
(en) kronemanet hos ITIS 
(en) kronemanet hos NCBI 
(en) Kategori:Periphylla periphylla – bilder, video eller lyd på Wikimedia Commons 
Periphylla periphylla – detaljert informasjon på Wikispecies
Strengelvåg

Strengelvåg er et sted i Øksnes kommune i Nordland. Stedet ligger på Langøya, nordøst for Myre. Strengelvåg hadde ca. 230 innbyggere i 2001.
Strengelvåg har blant annet barneskole, barnehage og dagligvarebutikk. Idrettslaget på stedet, Strengelvåg IL, driver blant annet med håndball.
Nord og vest for Strengelvåg skjærer den grunne Strengelvågfjorden seg inn i Langøya. Fjorden krysses av en fylkesvei på steinfylling. Fyllingen med gjenomstrømningsrør gjør at det er lite vannutskiftning i fjorden, og sammen med kloakkutslipp har det gjort fjorden temmelig forurenset.


== Se også ==
«Anlegget»


== Eksterne lenker ==
Kuling.net: Strengelvåg
Vesterålen Online: Friskmelder Strengelvågfjorden (10. april 2006)
Øksnesavisa: Vil bygge bru på 20 meter (10. mars 2006, lagret hos The Internet Archive)
Vesterålen Online: Starter bergingsaksjon for Strengelvågfjorden (1. juli 2005)